Ιωάννης Αποστόλου (πολιτικός)

Ο Ιωάννης Αποστόλου του Αποστόλου (Μουραδιές Μαγνησίας, Σμύρνη, 1897 - Παρίσι, 23 Ιουλίου 1960), ήταν Έλληνας δικηγόρος και πολιτικός, που χρημάτισε υπουργός τη δεκαετία του '30. Ήταν παντρεμένος με την Εριφύλη Αποστόλου και είχαν 1 κόρη, την Αναστασία.

 Βιογραφία 
Γεννήθηκε στον Μουραδιέ της Σμύρνης (σημ. Χαμιντιέ) το 1896rulers.org ή το 1897. Σπούδασε Νομικά στο Πανεπιστήμιο των Αθηνών και πολέμησε στον Πρώτο Παγκόσμιο Πόλεμο, όπου τραυματίστηκε και αργότερα τέθηκε σε πολεμική διαθεσιμότητα.Νεώτερον Εγκυκλοπαιδικόν Λεξικόν Ήλιου, τ. 18, σελ. 941. 
Εξελέγη βουλευτής Θεσσαλονίκης το 1928 και το 1933, στην Αναθεωρητική Βουλή το 1936, το 1946 με το Κόμμα Φιλελευθέρων και το 1950 με το Κ.Π.Φ.  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 23, αρ. 27). Στην κυβέρνηση του Ελευθερίου Βενιζέλου υπηρέτησε ως υπουργός Κρατικής Υγιεινής και Αντιλήψεως, από τις 5 Ιουνίου μέχρι τις 3 Νοεμβρίου 1932.
Απεβίωσε στο Παρίσι, όταν είχε το βαθμό  Αντισυνταγματάρχη σε πολεμική διαθεσιμότητα, τον Ιούλιο του 1960 και κηδεύτηκε στο Πρώτο Νεκροταφείο στις 10 Αυγούστου.Μακεδονία, Κοινωνικά, 11-8-1960, σελ. 2

 Παραπομπές 

Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Κρατικής Υγιεινής και Αντιλήψεως
Κατηγορία:Έλληνες αξιωματικοί του Στρατού Ξηράς